Ausi e mong ea bitsoang Thato o re: “Ke nahana hore mokhoa oa ho etsa lintho motsotsong oa ho qetela ke o futsitse ho ntate oa ka. Ho e-na le ho etsa lintho tsa bohlokoa tseo ke tlamehang ho li etsa, kea itulela ke shebella thelevishene ebe ke re ke tla ’ne ke li etse. Mokhoa ona o kotsi hobane o etsa hore motho a etse mosebetsi a se a tatile haholo ebe joale o etsa liphoso.” O ile a thusoa ke keletso e hlahang ho 2 Timothea 2:15 e reng: “Etsa sohle se matleng a hao ho itlhahisa u amoheleha ho Molimo, mosebetsi eo ho seng letho leo a ka hlajoang ke lihlong ka lona.” Ausi Thato o re: “Ke ne ke sa batle ha Jehova a soabisoa ke mosebetsi oa ka hobane feela ke o entse motsotsong oa ho qetela.” Hona joale o se a etsa lintho ka nako.